Diari Oficial de la Generalitat Valenciana


Sumari del DOGV 3744, del 08-05-2000 (2000/2836)

Notificació de la resolució del recurs ordinari amb el número de referència interna R-412/99.
---------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2836


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-412/99. [2000/2836]
  
De conformitat amb el que estableix l'art. 59.4 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú, es procedeix a notificar a META URBANA, carrer Maderas, 10 (46783 València) la Resolució del recurs ordinari amb el número de ref. interna R-412/99.
  
Resolució.
  
Examinat el recurs d'alçada presentat pel Sr. Francisco Álvarez Dromant en nom i representació de Cooperativa Valenciana Ferroviaria de Viviendas El Ferrobús, contra la resolució del Servei Territorial de València, en l'exp. DFV-305/98 (núm. exp. construcció 46-1E-96/94).
  
Antecedents de fet
  
Primer: La Sra. Rosa Serra Jordán i el Sr. Arturo Miguel Higón Porto, propietaris de l'habitatge de protecció oficial situat a Xirivella, carrer Virgen de los Desamparados núm. 8, esc 3, 1r-2a , es presentà un escrit de denúncia contra la mercantil Cooperativa Valenciana Ferroviaria de Viviendas El Ferrobús, i la constructora Meta Urbana SA, davant el Servei Territorial d'Arquitectura i Habitatge de València per deficiències constructives en l'esmentat immoble, s'envià un perit d'aquest organisme que emeté el corresponent informe pericial, i s'acordà la incoació d'expedient sancionador amb trasllat del corresponent plec de càrrecs.
  
Segon: L'instructor de l'expedient sancionador dictà proposta de resolució en la qual entenent provada la comissió d'una infracció molt greu de l'art. 6.10 de la Llei 1/1997, de 21 de febrer, de la Generalitat Valenciana, proposava la imposició d'una sanció pecuniària de 600.000 PTA. a cada un dels imputats, així com l'ordre d'obres de reparació de les deficiències constructives.
  
Tercer: El cap del Servei Territorial d'Arquitectura i Habitatge dictà resolució en la qual mantenint els fonaments de dret de la proposta, acordà la imposició de les multes esmentades de 600.000 PTA., així com la realització de les obres.
  
Quart: Contra aquests resolució interposa recurs d'alçada dins del termini i en la forma escaient el Sr. Francisco Álvarez Dromant en nom i representació de Cooperativa Valenciana Ferroviaria de Viviendas El Ferrobús, amb les al·legacions que consten en aquest, i que es donen per reproduïdes per tal de ser breus.
  
Fonaments de dret
  
Primer: Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 225/1999, de 15 de desembre, del Govern Valencià (DOGV núm. 3648, de 20 de desembre).
  
Segon: El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs d'alçada.
  
Tercer: Sol·licita el recurrent que s'acorde la revocació de la resolució per entendre que la sanció imposada es fonamenta aplicant el criteri de la responsabilitat objectiva, vedada en el sistema punitiu, així com que no s'ha demostrat que la Cooperativa siga responsable per acció o omissió de la causa de l'alçament del paviment de la terrassa, i li consta que aquest paviment fou arrancat pel propietari abans que es poguera constatar si estava ben executat o malament. Es remet com a prova al judici que l'absolgué per falta de legitimació passiva.
  
Consta en l'expedient l'informe pericial de l'arquitecte tècnic del Servei Territorial, de data 18 de gener de 1999, alié totalment als interessos de les parts i per tant objectiu, que: «Els paviments de la terrassa estan solts i mal ajuntats»... «En inspecció ocular es consideren greus els defectes relacionats amb els despreniments haguts en els paviments de les terrasses de l'habitatge», «Dels defectes constructius relacionats en aquest informe es considera responsables el promotor i el constructor».
  
Queda provat així que els paviments de la terrassa estan solts i mal ajuntats i no que aquests hagen sigut arrancats pel propietari com al·lega la Cooperativa recurrent, i són aquests defectes constructius per mala exeució i acabat de l'obra que evidencia una actuació negligent per la constructora que la portà a terme, i per la promotora que la recepcionà sense reparar aquesta execució defectuosa.
  
Independentment de resultar provada la relació de culpa i per tant la comissió de la infracció imputada, existeix la responsabilitat objectiva de la promotora en l'àmbit de la construcció d'habitatges de VPO, similar a la responsabilitat civil, respecte de les deficiències aparegudes en l'immoble en el transcurs dels cinc anys següents a la data de la qualificació definitiva, la qual queda obligada a la seua reparació, d'acord amb l'art. 111 del Reglament de VPO, D. 2114/68, de 24 de juliol, i s'ha pronunciat en aquest sentit molta Jurisprudència del T.S.
  
QUART: quant al judici civil que es tramità contra la Cooperativa instat pel denunciant, segons consta en la sentència no s'entrà en el fons de l'assumpte en haver-se'l absolt per falta de legitimació passiva, pel fet d'entendre per la Jurisprudència que les cooperatives quedaven fora de l'àmbit de la responsabilitat de l'art. 1591 del CC.
  
Per tant, no incideix aquest procediment judicial en aquest tràmit administratiu sancionador d'habitatges protegits.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'altra legislació de general i pertinent aplicació, de conformitat amb la proposta de resolució de la Divisió d'Habitatge, resolc
  
Desestimar el recurs d'alçada formulat pel Sr. Francisco Álvarez Dromant en nom i representació de Cooperativa Valenciana Ferroviaria de Viviendas El Ferrobús, contra la resolució del Servei Territorial d'Arquitectura i Habitatge de València, de data 22 de setembre de 1999, que queda confirmada.
  
Contra aquesta resolució que posa fi a la via administrativa, es podrà interposar recurs Contenciós Administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, d'acord amb els arts. 8.3 i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que puga exercitar qualsevol altre recurs que estime oportú.
  
València, 20 de gener del 2000.- El director general d'Arquitectura i Habitatge: Signat José María. García Zarco.